Nefndir og ráð bæjarins eru stefnumarkandi og eftirlitsaðilar með framkvæmd þeirra samþykkta sem gerðar eru fyrir einstaka málaflokka . Grindavíkurbær þarf á stjórnendum að halda sem sýna í verki að þeir uppfylla þau meginskilyrði sem lýst er í þessari starfsmannastefnu . Starfsmenn skulu ekki þiggja greiðslur eða önnur verðmæti frá viðskiptavinum sem túlka má sem greiðslu fyrir greiða . Lögð er áhersla á jákvæð og greið boðskipti milli starfsmanna , kjörinna fulltrúa og bæjarbúa . Starfsmenn skulu mæta stundvíslega til starfa þannig að þeir sem leita eftir þjónustu bæjarins geti náð sambandi við starfsmenn á auglýstum opnunartíma . Þurfi að gera breytingu á vinnutíma skal viðkomandi starfsmannahópi gefið tækifæri til að koma á framfæri athugasemdum . Taka ber tillit til athugasemdanna að svo miklu leyti sem það stríðir ekki gegn hagsmunum heildarinnar . Vellíðan starfsmanna skiptir Grindavíkurbæ miklu máli . Sé yfirmaður óánægður með framkomu , vinnuframlag eða atferli starfsmanns , ber honum skylda til þess að segja starfsmanninum þetta svo tryggt sé að starfsmaður viti um mat það sem lagt er á vinnu hans . Mál er varða öryggi starfsmanna á vinnustað eru í höndum Öryggisnefndar , sbr. grein 6.4.2 í kjarasamningi STFS og Launanefndar , sem starfar í samræmi við gildandi reglur . Samkeppni Grindavíkurbær á í samkeppni við önnur sveitarfélög um að veita íbúum sínum og atvinnufyrirtækjum góða þjónustu . Svo bæta megi stöðu Grindavíkur í þessari samkeppni þarf ætíð að tryggja að vinnuaflið nýtist sem best . Bæjarstjórn , nefndir og starfsmenn þurfa að vera vakandi fyrir nauðsynlegri nýsköpun þjónustunnar og hverskonar endurnýjun og aðlögun að kröfum tímans Skipulag starfsmannahalds Bæjarskrifstofa Grindavíkur annast allt starfsmannahald á vegum bæjarins og stofnana hans . Allar upplýsingar um starfsmenn vegna ráðningar og starfa hjá bænum skulu varðveittar tryggilega á bæjarskrifstofu og í skýrslukerfi bæjarins . Grindavíkurkaupstaður hefur falið Launanefnd sveitarfélaga að annast kjarasamningagerð við stéttarfélög starfsmanna sinna . Jafnlaunastefna Grindavíkurbæjar byggir á gildum bæjarfélagsins sem eru jákvæðni , jafnræði , þekking , framsækni og traust . Stefnan er unnin í samræmi við ÍST 85 og lög númer 10 / 2008 um jafna stöðu og jafnan rétt kvenna og karla . Grindavíkurbær leggur metnað sinn í að tryggja öllum starfsmönnum sínum jöfn laun fyrir sömu eða jafnverðmæt störf . Launaákvarðanir skulu vera gegnsæjar og málefnalegar og byggja á þeim kröfum sem gerðar eru til starfsins . Kröfur sem notaðar eru til að launaraða störfum eru : hæfni , álag , ábyrgð og vinnuaðstæður . Til þess að framfylgja jafnlaunastefnu sinni skuldbindur Grindavíkurbær sig til að : • Skjalfesta , innleiða og viðhalda jafnlaunakerfi í samræmi við ÍST 85 og lög númer 10 / 2008 ásamt öðrum lögum og kröfum sem gilda um launasetningu . • Kynna jafnlaunastefnu fyrir öllum starfsmönnum árlega og hafa hana aðgengilega á vefsíðu Grindavíkurbæjar . • Framkvæma launagreiningu árlega með það að markmiði að kanna hvort kynbundin launamunur sé til staðar . • Gera viðeigandi leiðréttingar á launum svo fljótt sem verða má , komi í ljós óútskýrður launamunur milli kynja við framkvæmd launagreiningar . • Skjalfesta niðurstöður launagreininga og kynna þær fyrir starfsfólki . • Gera innri úttekt og rýna jafnlaunamarkmið a.m.k. árlega . Grindavíkurbær hefur gert samkomulag við vottunaraðila um að gera árlega úttekt á jafnlaunastefnu og jafnlaunakerfi Grindavíkurbæjar . Leiði úttekt í ljós þörf á leiðréttingu launa til að mæta markmiðum Grindavíkurbæjar um jöfn laun fyrir sömu eða jafnverðmæt störf , verður leiðréttingin framkvæmd svo fljótt sem verða má og skjalfest með niðurstöðum úttektar í launagreiningu . Starfslýsingar Starfslýsingar skulu vera til fyrir alla stjórnendur sem skilgreina vald - og ábyrgðarsvið þeirra . Ef einhver óvissa ríkir um lengd ráðningartímans , við upphaf starfs , þá ber að gera verðandi starfsmanni grein fyrir þessum aðstæðum áður en hann er ráðinn . Allir umsækjendur , sem starfa hjá bænum , geta beðið um viðtal varðandi umsókn sína og farið fram á rökstuðning á hugsanlegri höfnun . Menntun sú sem fjármögnuð er af Grindavíkurbæ á fyrst og fremst að fullnægja þörfinni fyrir mjög hæfa starfsmenn , bæði hvað varðar faglega kunnáttu og starfshæfni . Almennt þarf slíkt nám að geta komið að gagni innan bæjarstarfseminnar , annað hvort í tengslum við núverandi stöðu starfsmanns eða sem liður í langtímaáætlun . Í tengslum við sérstakar skipulagsbreytingar skal starfsmönnum að jafnaði gefinn kostur á endurmenntun , sem veitir möguleika á flutningi til annarra starfa . Réttur til leyfis frá störfum , til að sinna menntun á eigin vegum , fer eftir ákvæðum kjarasamninga . Grindavíkurbær styrkir starfsmenn bæjarins sem starfað hafa í a.m.k. 6 mánuði og vilja stunda reglubundna líkamsrækt með fjárframlagi á móti árgjaldi , námskeiðsgjaldi eða búnaðarkaupum . Styrkurinn skal vera að hámarki 30.000 1 , 2 krónur á ári miðað við fullt starf . 1 . Kort í líkamsræktarstöð 2 . Einkaþjálfunar í líkamsræktarstöð 3 . Íþrótta - og heilsunámskeiða 8 . Þátttökugjalds í lengri skipulögðum göngum , s.s. á vegum Ferðafélagsins eða Útivistar 9 . Kaupa á íþróttabúnaði til eigin nota . Greiðsla styrkja fer fram hjá launafulltrúa Grindavíkurbæjar gegn framvísun kvittunar á greiðslu . Kvittanir sem berast fyrir 25. hvers mánaðar greiðast um næstu mánaðarmót Heimilt er að gera samninga við starfsmenn Grindavíkurbæjar um vistvænar samgöngur til og frá vinnustað . Fjöldi samgöngusamninga takmarkast við það fjármagn sem er til ráðstöfunar í fjárhagsáætlun hverju sinni . Starfsmenn óska eftir því að gerður verði við þá samgöngusamningur . Gildandi samningar hafa forgang við endurnýjun . Réttindi og skyldur eru nánar útfærð í samgöngusamningi sem starfsmaður og forstöðumaður undirrita . Starfsaldurstengdar viðbótargreiðslur Þeir starfsmenn sem eru í föstu starfi hjá Grindavíkurbæ fá eingreiðslu er þeir ná tilgreindum fjölda starfsára hjá sveitarfélaginu , sbr. neðangreinda töflu . Eftir 5 ár í starfi 42.000 Eftir 10 ár í starfi 60.000 Eftir 15 ár í starfi 90.000 Eftir 20 ár í starfi 120.000 Eftir 25 ár í starfi 120.000 Eftir 30 ár í starfi 120.000 Starfsþróun og starfsframi Sérhver starfsmaður á að eiga þess kost að þroskast í starfi sínu innan þess ramma sem bærinn hefur til ráðstöfunar . Það er litið mjög jákvæðum augum hjá Grindavíkurbæ að starfsmenn auki færni sína í starfi með stöðuhækkun í huga . Bæði tjón á líkama og heilsu og fjárhagstjón . Óskað er eftir því að hver einstakur starfsmaður , ekki bara yfirmaður , taki þátt í virku sameiginlegu átaki til þess að stöðva eða hindra misnotkun á þeim tilgangi að starfsmaður haldi starfi sínu . Fjarvistir starfsmanna draga úr vinnuafköstum . Starfið og fjölskyldan Grindavíkurbær vill leitast við að skapa starfsfólki sínu aðstæður til þess að samræma kröfur starfs - og fjölskylduábyrgðar eins og kostur er . Starfsfólki skal gert kleyft að fara tímabundið í hlutastarf vegna umönnunar sjúkra barna eða fjölskyldumeðlima . Ef starfsmaður er ekki fær um að sinna starfi sínu vegna sjúkdóms er ráðningin tekin til endurskoðunar með því m.a. að afla læknisvottorðs . Ítrekuð brot hafa í för með sér brottvikningu úr starfi . Málið skal tilkynnt hlutaðeigandi yfirvöldum . Kjarasamningar Grundvallarréttindi starfsmanna eru tryggð í kjarasamningum . Starfsmannastefnan getur ekki raskað slíkum réttindum .